Diari Oficial de la Generalitat Valenciana


Sumari del DOGV 9310, del 31-03-2022 (2022/2699)

RESOLUCIÓ de 25 de març de 2022, del director general de Desenvolupament Rural, per la qual es concedeixen les ajudes previstes en l'Ordre 13/2018, de 10 d'abril, per la qual s'estableixen les bases reguladores del Programa de Desenvolupament Rural de la Comunitat Valenciana 2014-2020, suport per a la realització d'operacions conforme a l'estratègia de desenvolupament local participatiu dels Grups d'Acció Local LEADER 2014-2020. Convocatòria 2021. Quarta ronda de presentació de projectes.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9310

Data del DOGV
:   31-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/2699


Data del document
:   25-03-2022

Organisme emissor
:   Agència Valenciana de Foment i Garantia Agrària

Tipus de document
:   Resolució

Correcció d'errades

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 25 de març de 2022, del director general de Desenvolupament Rural, per la qual es concedeixen les ajudes previstes en l'Ordre 13/2018, de 10 d'abril, per la qual s'estableixen les bases reguladores del Programa de Desenvolupament Rural de la Comunitat Valenciana 2014-2020, suport per a la realització d'operacions conforme a l'estratègia de desenvolupament local participatiu dels Grups d'Acció Local LEADER 2014-2020. Convocatòria 2021. Quarta ronda de presentació de projectes. [2022/2699]  
Vista l'Ordre 13/2018, de 10 d'abril, de la Conselleria d'Agricultura, Medi Ambient, Canvi Climàtic i Desenvolupament Rural (DOGV 8278, 20.04.2018), per la qual s'estableixen les bases reguladores de les ajudes previstes en la submesura 19.2 del Programa de Desenvolupament Rural de la Comunitat Valenciana 2014-2020, Suport per a la realització d'operacions d'acord amb l'estratègia de desenvolupament local participatiu dels grups d'acció local LEADER 2014-2020.  
Vista la Resolució de 29 de juliol de 2021, del director de l'Agència Valenciana de Foment i Garantia Agrària (AVFGA), per la qual es convoquen les ajudes previstes en la submesura 19.2 del Programa de desenvolupament rural de la Comunitat Valenciana 2014-2020, Suport per a la realització d'operacions conforme a l'estratègia de desenvolupament local participatiu, dels grups d'acció local LEADER 2014-2020. Quarta ronda de presentació de projectes (DOGV 9142, 03.08.2021).  
Vist que s'ha efectuat la valoració de les sol·licituds per les comissions avaluadores de cada Grup d'Acció Local LEADER 14-20, previstes en l'article 14 de l'Ordre 13/2018, de 10 d'abril, i les propostes de valoració emeses per la Junta Directiva del GAL.  
Vists els informes de subvencionalitat preceptius i vinculants emesos pel Servei d'Estratègia Territorial Rural, una vegada revisada la documentació i ratificada l'aprovació dels projectes.  
Vista la proposta de resolució de concessió d'ajudes formulada per la persona titular del Servei d'Estratègia Territorial Rural, resolc:  
  
  
Primer. Concessió de les ajudes  
1. Aprovar la concessió de les ajudes corresponents a la convocatòria 2021, previstes en la submesura 19.2 del Programa de Desenvolupament Rural de la Comunitat Valenciana 2014-2020 Suport per a la realització d'operacions conforme a l'estratègia de desenvolupament local participatiu dels grups d'acció local LEADER 2014-2020, quarta ronda de presentació de projectes, a les persones físiques i jurídiques, i pels imports i anualitats relacionades en l'annex I de la present resolució.  
  
2. Les presents ajudes s'integren en la mesura 19 del PDR-CV 2014-2020, estant cofinançades per les següents administracions públiques i en els percentatges següents: 53,00 % Fons Europeu Agrícola de Desenvolupament Rural (FEADER), 38,14 % Generalitat Valenciana i 8,86 % Ministeri d'Agricultura, Pesca i Alimentació.  
3. Les persones beneficiàries de les ajudes hauran de complir amb les obligacions establides en l'Ordre 13/2018, de 10 d'abril, i en la resta de normativa d'aplicació.  
  
Segon. Sol·licituds desistides, desestimades i inadmeses  
Declarar per desistides, desestimades i inadmeses les ajudes corresponents a la convocatòria 2021, previstes en la submesura 19.2 del Programa de Desenvolupament Rural de la Comunitat Valenciana 2014-2020, Suport per a la realització d'operacions d'acord amb l'estratègia de desenvolupament local participatiu dels grups d'acció local LEADER 2014-2020, quarta ronda de presentació de projectes, corresponent a les persones físiques i jurídiques, i pels motius assenyalats en l'annex II de la present resolució.  
  
Tercer. Recursos  
En la notificació de la resolució individualitzada que es dicte es farà constar que contra aquesta, que posa fi a la via administrativa, pot interposar-se potestativament recurs de reposició davant el director de l'Agència Valenciana de Foment i Garantia Agrària (AVFGA), en el termini d'un mes comptat des de l'endemà de la notificació; o directament, recurs contenciós administratiu davant els jutjats contenciosos administratius de la Comunitat Valenciana en el termini de dos mesos, de conformitat amb el que es disposa en els articles 123 i 124 de la Llei 39/2015 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que la persona interessada puga interposar qualsevol altre recurs que considere oportú.  
  
València, 25 de març de 2022.- El director general de Desenvolupament Rural (p. d., Acord 26.04.2012, DOGV 03.07.2012): David Torres García.